**Dag Hareide** (født 24. februar 1949) er en norsk forfatter, nødhjelpsarbeider, naturvernforkjemper, dialogarbeider og organisasjonsleder.

I august 2015 ble han utnevnt av Kong Harald til ridder av St. Olavs Orden 1. klasse for ekstraordinært samfunnsengasjement som en gründer i sivilsamfunnet.

Liv og virke
------------

### Bakgrunn

Dag Hareide er utdannet mag.art. i sosiologi i 1990. Tema for avhandlingen er «Sårbarhet mot hungersnød og beredskapssystemer». Han har tidligere tatt agronomkurs (1975) og studert sosiologi, mediekunnskap, statistikk, idéhistorie og religion på Universiteter i Norge og USA.

### Karriere

Tidligere har han vært lærer i ungdomsskole, ledertreningssekretær i Norges Kristelige Student- og Skoleungdomslag, lærer og rektor i flere folkehøgskoler, kateket og vikarprest i Den norske Kirke, initiativtager til og leder av Namibiaforeningen i Norge, rehabiliteringskoordinator for FN under hungersnøden i Etiopia (1985–88), forsker på beredskapssystemer mot hungersnød, forsker på utvikling av norsk livskvalitet med oppdrag fra Hedmark fylkeskommune og forskningsinstitusjonen Alternativ Framtid, generalsekretær i Norges Naturvernforbund (1990–95), koordinator av den nasjonal beredskapsplanen mot hungersnød for den etiopiske regjeringen (1996–98), generalsekretær i Kirkens Bymisjon (1998), konsulent for utvikling av konflikthåndtering i læreplan for Politihøgskolen og leder av Nordisk Forum for Megling og Konflikthåndtering (2002–2006). Han var rektor ved Nansenskolen – Norsk Humanistisk Akademi fra 2006 til 2012 og daglig leder i Regnskogfondet fra 2012 til 2015.

Hareide var initiativtager til protestbevegelsen «Alternativ Jul» på slutten av 1960-årene og ledet det første stevnet i Forum for kristne sosialister. Han var en av initiativtagerne til Chileaksjonen som senere utviklet seg til Latin-Amerikagruppene i Norge. I perioden som kateket ble han leder av Kateketforeningen i Norge, og tok initiativ til og ledet en felles yrkesorganisasjon for alle kirkelige ansatte. (FYK) Han var initiativtager til miljø- og forbrukerorganisasjonen Miljøheimevernet/Grønn Hverdag, og første styreleder i Regnskogsfondet og Miljøagentene, den eneste miljøorganisasjonen for barn i Norge.[] Han var initiativtager til prosjektet «Go On» i Redd Barna som støttet ungdom som forlot religiøse sekter. Hareide var nestleder i Verdikommisjonen råd og medlem av det regjeringsoppnevnte utvalget som lagde forslag til ny formålsparagraf i skolen og barnehagen (det såkalte Bostad-utvalget). Han ledet den første offentlige religionsdialogen som omfattet alle tros- og livssynssamfunn i Norge.

I boken *Mennesket og teknomaktene* tar Hareide utgangspunkt i 13 eksistensielle gjennombrudd i informasjonsteknologi og bioteknologi. Han forteller fra reiser på fire kontinenter hvor han har oppsøkt teknomaktene, de som styrer utviklingen. Han går gjennom flere områder hvor disse teknomaktene endrer menneskers sinn, kropp og samfunn. I *Hva er humanisme*, i Universitetsforlagets «Hva er»-serie, gir Hareide en definisjon av humanisme slik begrepet er brukt i Norge i dag blant annet i Grunnlovens paragraf 2. Han tar utgangspunkt i menneskeverdet for å utlede en samlende definisjon av humanismen.[] I boken *Konfliktmegling. Et nordisk Perspektiv* har han samlet erfaring fra 300 konfliktmeglere i fem nordiske land og gir veiledning til konfliktmegling i skole, familie, organisasjoner, lokalsamfunn og rettsapparat. I boken *Naturligvis. Håndbok for en miljøvennlig hverdag.* gir han en teoretisk begrunnelse og en praktisk veiledning for hvordan man gjennom å endre daglige vaner kan minske forurensing og press på naturen 30–50 %. Boka ble bestselger for fagbøker det året (55.000 solgte eksemplarer). I boken *Det gode Norge. På vei mot et medmenneskelig samfunn.* viser han hvordan livskvaliteten i motsetning til levestandard og økonomisk rikdom har sunket i Norge fra 1960-årene fram til 1990. Boka skapte mye debatt. 

Han er sønn av Bjarne Hareide.

Utgivelser
----------

* *Mennesket og teknomaktene* Aschehoug 2020
* *Hva er humanisme* i Universitetsforlaget serie *Hva er*, 2011
* *Konfliktmegling. Et nordisk perspektiv*, Scandinavian Academic Press 2006 (oversatt til svensk, finsk og engelsk)
* *NaturligVis. Håndbok for en miljøvennlig hverdag*, Gyldendal, 1996
* *Den europeiske unionen og livsmiljøet*, Naturvernforbundet, 1994
* *Det gode Norge. På vei mot et medmenneskelig samfunn?*, Gyldendal, 1991
* *Vulnerability to famine*, Alternativ Framtid, 1990
* *Chile. På vei til sosialismen*, Pax Forlag, 1973, red.

Referanser
----------

1. 1 2   nbl.snl.no[Hentet fra Wikidata]
2. ↑  «Utnevnelse til St. Olavs Orden». *www.kongehuset.no* **(norsk)**. 20.08.2015. Besøkt 15. september 2020. «H.M. Kongen har utnevnt spesialrådgiver Dag Hareide, Lillehammer, til Ridder 1. klasse av Den Kongelige Norske St. Olavs Orden for hans ekstraordinære samfunnsengasjement.»

Eksterne lenker
---------------

* (en) Dag Hareide på Internet Movie Database Rediger på Wikidata
* (no) Omtale i Norsk biografisk leksikon

  


| * v
* d
* r
Naturvernforbundets generalsekretærer siden 1963 |
| --- |
| 
* Magne Midttun (1963-78)
* Per Flatberg (1978-80)
* Torbjørn Paule (1980-87)
* Rolf Sørli (1987)
* Thor Midteng
* Jørn Siljeholm (1988-90)
* Dag Hareide (1990-95)
* Helene Bank (fungerende 1994)
* Terje Kronen (1996-1998)
* Kåre Olerud (fungerende 1998-1999)
* Jørund Ubøe Soma (1999-2002)
* Tore Killingland (2002-2007)
* Jan Thomas Odegard (2007-2012)
* Maren Esmark (2012-2022)
* Gro Holstad (2022-)

 |

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF **·** LCCN **·** ISNI
 |